નવી દિલ્હી: દેશદ્રોહના આરોપનો સામનો કરી રહેલ કન્હૈયા કુમાર એક વધુ વિવાદમાં ફસાઇ ગયો છે. જેએનયુ કેસની તપાસમાં રજિસ્ટ્રાર ભૂપીન્દર ઝુત્શીએ લખેલા એક પત્રમાં ચોંકાવનારો પર્દાફાશ થયો છે. રજિસ્ટ્રારે પોતાના પત્રમાં જણાવ્યું છે કે કન્હૈયાએ અફઝલગુરુની ફાંસીની વરસી પર પ્રોગ્રામને આપવામાં આવેલી મંજૂરી રદ કરવામાં આવતાં નારાજગી દર્શાવી હતી. કન્હૈયાએ માત્ર આ નિર્ણયનો વિરોધ જ નહોતો કર્યો, પરંતુ સવાલો પણ પૂછયા હતા.